קרול ג'י

קרולינה חירלדו נבארו (באנגלית: Carolina Giraldo Navarro; נולדה ב-14 בפברואר 1991) הידועה בשם קרול ג'י (Karol G), היא זמרת-יוצרת קולומביאנית. הסגנון המוזיקלי של קרול ג'י מכיל בתוכו רגאטון, פופ לטיני, טראפ לטיני וסגנונות נוספים.

קרול ג'י הוציאה מספר להיטים, בהם "Ahora Me Llama" בשיתוף עם באד באני, שזכה להצלחה בין-לאומית כאשר צבר למעלה מ-790 מיליון צפיות, ומכר בארצות הברית למעלה מ-600 אלף עותקים, "Mi Cama", שהצליח לצבור ביממה אחת ביוטיוב קרוב ל-18 מיליון צפיות, ו-"Hello" שיצא בשיתוף עם אוזונה בשנת 2016.

== ביוגרפיה ==
קרול ג'י נולדה ב-14 בפברואר 1991 במדיין, קולומביה. כבר בנעוריה השתתפה בתוכנית X Factor קולומביה, שם זכתה לחשיפה ראשונית. היא למדה באוניברסיטת אנטיוקייה, ומשם עברה לניו יורק סיטי, במטרה לפתח את הקריירה המוזיקלית שלה.

בשנת 2007, היא אימצה לעצמה את השם "Karol G", וכשלוש שנים לאחר מכן הוציאה את הסינגל הראשון שלה "En la playa".<ref></ref>

== קריירה ==
את הקריירה המוזיקלית שלה התחילה קרול ג'י בשנת 2007, כאשר הוציאה את סינגל הבכורה שלה "En la playa". השיר נכשל ובעקבות כך לקחה הפסקה של כארבע שנים מעולם המוזיקה. בשנת 2013, חזרה ג'י עם השירים "Bajo Control", "Gracias a Ti", ו-"Lloro Por Ti", שלא זכו להצלחה רבה בדומה לסינגל הראשון שלה. כמה זמן לאחר מכן באותה השנה, הוציאה ג'י את השיר "Amor de Dos", ביחד עם ניקי ג'אם. השיר זכה להצלחה עולמית וצבר כ-100 מיליון צפיות ביוטיוב.

בשנת 2014, הוציאה את "Ricos Besos", שהצליח לשחזר את הצלחת הסינגל הקודם עם ניקי ג'אם, ולאחר מכן הוציאה את "Si Te Confieso", שזכה להצלחה רבה גם כן. בנוסף לכך, לקראת סוף אותה השנה, היא השתתפה בשיר "Mañana", של אנדי ריוורה. השיר זכה להצלחה נאה. שנה לאחר מכן, יצא השיר "Ya No Te Creo", ובסמוך לכך גם השיר "Te Lo Quiero Hacer". שני השירים זכו להצלחה עיקרית בארץ מולדתה של קרול ג'י, קולומביה. באותה השנה שיתפה פעולה בשנית עם אנדי ריוורה בשיר "Dime", אשר לא נכלל באף אלבום שלה עד היום.

קרול ג'י פרצה לתודעה העולמית בשנת 2016, עם השיר "Casi Nada", שיצא בהמשך כסינגל הראשון מתוך אלבום הבכורה שלה, Unstoppable. הקליפ של השיר צבר קרוב ל-80 מיליון צפיות, והוא עצמו נכנס אל המקום ה-8 במצעד השירים הטרופיים של בילבורד, אל המקום ה-14 במצעד שירי הפופ הלטיניים, ואל המקום ה-90 במצעד שבספרד. מיד לאחר מכן הוציאה את השיר "Muñeco de Lego", שיצא כסינגל השני מן האלבום בחסות Vevo, ולקראת סוף אותה השנה הוציאה את הלהיט "Hello", שנכנס למצעדים רבים, וצבר ביוטיוב כ-140 מיליון צפיות. אותו השיר היה הסינגל השלישי מתוך אלבום הבכורה שלה.

כשנה לאחר מכן, הוציאה את השיר "A Ella" שיצא כסינגל הרביעי מתוך האלבום, Unstoppable. הקליפ של השיר צבר למעלה מ-125 מיליון צפיות, והשיר עצמו נכנס אל המקום ה-19 במצעד שירי הפופ הלטיניים. בסמוך לכך יצא השיר "Ahora Me Llama" עם זמר הטראפ הפורטוריקני באד באני, שהפך ללהיטה הגדול ביותר. קליפ השיר הפך לאחד מן הקליפים הנצפים ביותר ב-2017, ולאחד מהקליפים הנצפים ביותר בכל הזמנים. בספרד קיבל השיר מעמד פלטינה, ובארצות הברית מעמד יהלום לטיני. ב-6 ביולי באותה השנה, יצא הסינגל השישי מתוך האלבום "Eres Mi Todo". חודשיים לאחר מכן יצא השיר "Mi Mala", עם מאו וריקי. השיר הפך ללהיט ובשנת 2018, יצא לו רמיקס עם בקי ג'י, לסלי גרייס ומריאנה אספוסיטו.

ב-27 באוקטובר 2017, יצא לאור אלבום הבכורה של קרול ג'י, Unstoppable. עם יציאתו נכנס האלבום אל המקום ה-2 במצעד האלבומים הלטיניים, ואל המקום ה-192 במצעד הבילבורד 200. תוך פחות מחודשיים זכה האלבום למעמד פלטינה לטינית בארצות הברית על סך מכירות של כ-60 אלף עותקים. הסינגל השביעי והאחרון מתוכו "La Dama", יצא בדצמבר 2017, ואחריו יצאו השירים "Pineapple", "Tu Pum Pum", ו-"Princesa".

ב-10 במאי 2018, יצא הקליפ של השיר "Mi Cama", שזכה להצלחה בין-לאומית כאשר צבר למעלה מ-18 מיליון צפיות ביממה אחת ביוטיוב. בעקבות כך הפך הקליפ לקליפ הסולו הלטיני הנצפה ביותר ביממה אחת ביוטיוב, ולקליפ ה-31 הנצפה ביותר לשנת 2018. לאחר מכן יצא השיר "Dicen". בסמוך לכך, השתתפה ברמיקס שיצא עבור השיר "" והשיר "", והוציאה את "Culpables". לקראת סוף 2018, הוציאה את "Créeme" ביחד עם מאלומה.

בתחילת שנת 2019, הוציאה את השיר "Secreto", שזכה להצלחה רבה. בשיר זה חשפה את זוגיותה עם הזמר המצליח אנואל AA. בהמשך, הוציאה ביחד עם גלוריה טרווי את השיר "", ואת השיר "Punto G". ב-3 במאי 2019, הוציאה את אלבומה השני, Ocean. בשנת 2020, הוציאה ביחד עם האחים ג'ונאס את הלהיט "X".<ref></ref> באותה השנה הוציאה גם את הסינגל "Bichota".

במרץ 2021 אלבומה השלישי, KG0516, יצא לאור. בספטמבבר של אותה שנה הוציאה את שיר הרגאטון "Sejodioto".

באפריל 2022 יצא הסינגל "Provenza" כסינגל המוביל מתוך אלבומה הרביעי. בפברואר 2023 הוציא את אלבומה הרביעי, Mañana Será Bonito.

ביוני 2023 פורסם כי קרול ג'י חתמה על חוזה הקלטות עם חברת אינטרסקופ רקורדס.<ref></ref> ב-3 באוגוסט השתתפה ברמיקס לשיר "Tá OK" של DENNIS ו-MC קווין או כריס יחד עם מאלומה.<ref></ref>

בשנת 2024, שיחקה במיני-סדרה של נטפליקס, "גריסלדה" בכיכובה של סופיה ורגרה, בתפקיד קרלה, חברתה ואשת סודה של גריסלדה שעוזרת לה להבריח את המוצר לארצות הברית.<ref></ref>

בשנת 2024 זכתה בפרס אשת השנה של מגזין בילבורד.<ref></ref>

ביוני 2024 יצא שיר "Si Antes Te Hubiera Conocido".

== דיסקוגרפיה ==
=== אלבומי אולפן ===
* 2017: Unstoppable
* 2019: Ocean
* 2021: KG0516
* 2023: Mañana Será Bonito

== פרסים ומועמדויות ==
{| class="wikitable"
!שנה
!ארגון
!קטגוריה
!פרויקט
!תוצאה
!מקור
|-
! rowspan="19" |2024
!פרס גראמי
|אלבום המוזיקה האורבנית הטוב ביותר
| rowspan="2" |Mañana Será Bonito
|
|<ref></ref>
|-
! rowspan="4" |פרס בחירת הקהל
|אלבום השנה
|
| rowspan="4" |<ref></ref>
|-
|זמרת השנה
| rowspan="2" |קרול ג'י
|
|-
|הזמרת הלטינית של השנה
|
|-
|שיר שיתוף הפעולה של השנה
| rowspan="4" |"TQG" <small>(עם שאקירה)</small>
|
|-
! rowspan="5" |פרס המוזיקה של iHeartRadio
|שיתוף הפעולה הטוב ביותר
|
| rowspan="5" |<ref></ref>
|-
|שיר הפופ לטיני/רגאטון של השנה
|
|-
|הקליפ הטוב ביותר
|
|-
|אמן הפופ לטיני/רגאטון של השנה
|קרול ג'י
|
|-
|אלבום הפופ הלטיני/אורבני של השנה
|Mañana Será Bonito
|
|-
! rowspan="9" |פרס המוזיקה האמריקאית הלטינית
|אמן השנה
| rowspan="4" |קרול ג'י
|
| rowspan="9" |<ref></ref>
|-
|אמן הסטרימינג של השנה
|
|-
|האמן הלטיני העולמי של השנה
|
|-
|אמן אורבני אהוב
|
|-
|שיר השנה
| rowspan="2" |"TQG" <small>(עם שאקירה)</small>
|
|-
|שיר אורבני אהוב
|
|-
|אלבום השנה
| rowspan="2" |Mañana Será Bonito
|
|-
|אלבום אורבני אהוב
|
|-
|סיבוב ההופעות של השנה
|Mañana Será Bonito Tour
|
|}

== קישורים חיצוניים ==

* 

== הערות שוליים ==

*
קטגוריה:זמרות קולומביאניות
קטגוריה:זמרות פופ
קטגוריה:זמרות-יוצרות קולומביאניות
קטגוריה:אמני אינטרסקופ רקורדס
קטגוריה:אמניות אינטרסקופ רקורדס
קטגוריה:זוכות פרס גראמי הלטיני
קטגוריה:זוכי פרס גראמי הלטיני
קטגוריה:אמנים הידועים בשם במה
קטגוריה:זוכי פרס המוזיקה של MTV אירופה
קטגוריה:מדיין: אישים
קטגוריה:ילידות 1991